РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/300-21

12. јул 2021. године

Б е о г р а д

З А П И С Н И К

51. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 12. ЈУЛА 2021. ГОДИНЕ

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Виолета Оцокољић, Угљеша Мрдић, Вук Мирчетић, Дубравка Краљ, Оља Петровић и Лука Кебара.

Седници су присуствовали и: Дијана Радовић, заменик члана Одбора Томе Филе, Војислав Вујић, заменик члана Одбора Марије Јевђић, Милош Терзић, заменик члана Одбора Илије Матејића и Адам Шукало, заменик члана Одбора Миленка Јованова.

Ђорђе Тодоровић, заменик члана Одбора Милене Поповић, приступио је седници у току разматрања треће тачке дневног реда.

Седници нису присуствовали чланови Одбора: Жељко Томић, Невена Веиновић, Ђуро Перић, Балинт Пастор и Јован Палалић, нити њихови заменици.

Седници Одбора су присуствовали и: представници Министарства пољопривреде, шумарства и водопривреде: Јелена Благојевић, државни секретар, Наташа Милић, директор Републичке дирекције за воде и Милан Његован саветник у Републичкој дирекцији за воде; представници Министарства животне средине: Татјана Калуђеровић, начелник Одељења за нормативне послове и хармонизацију прописа у области животне средине, Александра Дошлић, начелник Одељења за заштићена подручја, геодиверзитет и еколошку мрежу и Сара Павков, посебан саветник министра; и представник Министарства финансија, Татјана Станишић, виши саветник у Сектору за царински систем и политику.

Како је у међувремену Влада по хитном поступку упутила Народној скупштини на разматрање и одлучивање Предлог закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, Одбор је једногласно, (11 гласова за), на предлог председника Одбора, одлучио да предложени дневни ред седнице допуни са тачком 7 која гласи: „Разматрање Предлога закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој.“и утврдио у целини следећи

**Д н е в н и р е д:**

**-** Усвајање записника 50. седнице Одбора -

1. Разматрање Предлога закона о изменама и допунама Закона о заштити природе, који је поднела Влада (број 011-1045/21 од 11. јуна 2021. године), у начелу;

2. Разматрање Предлога закона о изменама и допунама Закона о водама, који је поднела Влада (број 011-1189/21 од 25. јуна 2021. године), у начелу;

3. Разматрање Предлога закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње, који је поднела Влада (број 011-1191/21 од 25. јуна 2021. године);

4. Разматрање Предлога закона о потврђивању Измене Споразума о пољопривредним производима између Републике Србије и Исланда, који је поднела Влада (број 011-1190/21 од 25. јуна 2021. године);

5. Разматрање Предлога закона о потврђивању Измене Споразума о пољопривредним производима између Републике Србије и Швајцарске Конфедерације, који је поднела Влада (број 011-1188/21 од 25. јуна 2021. године);

6. Разматрање Предлога закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975), који је поднела Влада (број 011-1186/21 од 25. јуна 2021. године);

7. Разматрање Предлога закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, који је поднела Влада (број 011-1286/21 од 9. јула 2021. године).

Пре преласка на рад по утврђеном дневном реду Одбор је једногласно (11 гласова за) усвојио записник 50. седнице Одбора, без примедаба.

**Прва тачка дневног реда:** Разматрање Предлога закона о изменама и допунама Закона о заштити природе, који је поднела Влада (број 011-1045/21 од 11. јуна 2021. године), у начелу

Одбор је размотрио Предлог закона о изменама и допунама Закона о заштити природе, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о изменама и допунама Закона о водама, који је поднела Влада (број 011-1189/21 од 25. јуна 2021. године), у начелу

Одбор је размотрио Предлог закона о изменама и допунама Закона о водама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње, који је поднела Влада (број 011-1191/21 од 25. јуна 2021. године)

Одбор је размотрио Предлог закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда:** Разматрање Предлога закона о потврђивању Измене Споразума о пољопривредним производима између Републике Србије и Исланда, који је поднела Влада (број 011-1190/21 од 25. јуна 2021. године)

Одбор је размотрио Предлог закона о потврђивању Измене Споразума о пољопривредним производима између Републике Србије и Исланда, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда:** Разматрање Предлога закона о потврђивању Измене Споразума о пољопривредним производима између Републике Србије и Швајцарске Конфедерације, који је поднела Влада (број 011-1188/21 од 25. јуна 2021. године)

Одбор је размотрио Предлог закона о потврђивању Измене Споразума о пољопривредним производима између Републике Србије и Швајцарске Конфедерације, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда:** Разматрање Предлога закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975), који је поднела Влада (број 011-1186/21 од 25. јуна 2021. године)

Одбор је размотрио Предлог закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975), који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Седма тачка дневног реда:** Разматрање Предлога закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, који је поднела Влада (број 011-1286/21 од 9. јула 2021. године)

Одбор је размотрио Предлог закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

Седница је завршена у 9, 40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић